«Երեք լրագրողները՝ Կարլեն Ասլանյանը, Հովհաննես Մովսիսյանը և Գարիկ Հարությունյանը, հարձակման և ծեծի են ենթարկվել մահակներով և մետաղյա ձողերով զինված քաղաքացիական հագուստով անձանց մեծ խմբի կողմից, երբ ոստիկանական շենքի մոտից ետ էին դառնում դեպի Երևանի կենտրոն: Այդ անձինք, որոնք առերևութաբար ոստիկանության սպաներ էին, հստակաբար տեղյակ էին, որ հարձակվում են լրագրողների վրա։ Մովսիսյանը հեռախոսով հայտնել է «Ազատ Եվրոպա/Ազատություն» ռադիոկայանին, որ երբ վազում էր՝ փորձելով ավելի անվտանգ վայր գտնել, այդ տղամարդկանցից մեկը հարցրել է՝ «նկարո՞ւմ ես», ապա հարվածել Մովսիսյանին, կոտրել նրա տեսախցիկը և պոկել նրա լրագրողական տարբերանշանը: «Ես նրանց ասացի, որ էլ չեմ նկարում, բայց նրանք շարունակում էին խփել ինձ»,- պատմել է Հովհաննես Մովսիսյանը»,- նշված է «Ազատություն» ռ/կ-ի տարածած հաղորդագրությունում։